3. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท เสนาดีเวลลอปเม้นท์ จำกัด (มหาชน) เดิมชื่อบริษัท กรุงเทพเคหะกรุ๊ป จำกัด
จดทะเบียนก่อตั้งขึ้นเมื่อวันที่ 11 พฤษภาคม 2536 ด้วยทุนจดทะเบียนเริ่มต้น 50.0 ล้านบาท
โดยนายธีรวัฒน์ ธัญลักษณ์ภาคย์ (“คุณธีรวัฒน์ฯ”) ดำรงตำแหน่งประธานกรรมการบริหาร
และกรรมการผู้จัดการ คุณธีรวัฒน์ฯ
เริ่มต้นดำเนินธุรกิจด้วยการจำหน่ายและติดตั้งวัสดุก่อสร้างประเภทไม้
ก่อนที่จะเข้าสู่การทำธุรกิจพัฒนาอสังหาริมทรัพย์ประเภทที่อยู่อาศัย
โดยเริ่มต้นจากที่อยู่อาศัยประเภททาวน์เฮ้าส์ ซึ่งโครงการแรก คือ “โครงการเสนา 84” ในปี
2527 เป็นโครงการทาวน์เฮ้าส์ขนาดเล็ก ราคาขายเฉลี่ยประมาณ 6 แสนบาท
และเปิดโครงการที่เน้นที่อยู่อาศัยประเภททาวน์เฮ้าส์เป็นผลิตภัณฑ์หลักเพิ่มขึ้นอีกในช่วงต้น
หลังจากนั้นจึงมีการพัฒนาโครงการที่อยู่อาศัยประเภทอื่นเพิ่มมากขึ้นอย่างต่อเนื่อง ได้แก่ บ้านเดี่ยว
บ้านแฝด และอาคารพาณิชย์

บริษัทฯ ได้แปรสภาพเป็นบริษัทมหาชนจำกัด และเสนอขายหุ้นสามัญเพิ่มทุนต่อประชาชนเป็นครั้งแรก
(Initial Public Offering; IPO)
เพื่อระดมเงินทุนไปใช้ในการพัฒนาโครงการอสังหาริมทรัพย์ต่างๆ บริษัทฯ ได้นำหุ้นสามัญของบริษัทฯ
เข้าจดทะเบียนในตลาดหลักทรัพย์แห่งประเทศไทยเมื่อวันที่ 29 กรกฎาคม 2552 ณ วันที่ 31
ธันวาคม 2552 บริษัทฯ มีทุนจดทะเบียน 700 ล้านบาท ทุนชำระแล้ว 675 ล้านบาท
แบ่งเป็นหุ้นสามัญจำนวน 675 ล้านหุ้น มูลค่าต่อหุ้นที่ตราไว้ 1 บาท

ตาราง 1: เหตุการณ์ที่สำคัญในอดีตของบริษัท

+-----------+----------------------------------------------------------+
| เดือน/ปี    | เหตุการณ์ที่สำคัญ                                             |
+===========+==========================================================+
| พฤศจิกายน  | - เปลี่ยนชื่อจาก บจก.กรุงเทพเคหะกรุ๊ป เป็น บจก.เสนาดีเวลลอปเม้นท์   |
| 2548      | และย้ายสำนักงานใหญ่ไปตั้งอยู่เลขที่ 524 ถนนรัชดาภิเษก แขวงสามเสนนอก |
|           | เขตห้วยขวาง กรุงเทพมหานคร ซึ่งเป็นที่ตั้งสำนักงานใหญ่ในปัจจุบัน        |
+-----------+----------------------------------------------------------+
| ธันวาคม    | - บริษัทแปรสภาพจากบริษัทจำกัดเป็นบริษัทมหาชนจำกัด                 |
| 2548      | เพื่อเตรียมเสนอขายหุ้นสามัญให้แก่ประชาชน                         |
|           | และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย       |
+-----------+----------------------------------------------------------+
| เมษายน    | - บริษัทฯ                                                  |
| 2549      | เข้าลงทุนซื้อห                                               |
|           | ุ้นในบริษัทที่มีศักยภาพในการพัฒนาโครงการอสังหาริมทรัพย์เพื่อการขยายธุรกิจ |
|           | และจัดโครงสร้างกลุ่ม                                         |
|           | บริษัททั้งบริษัทที่กลุ่มผู้ถือหุ้นใหญ่ถือหุ้นอยู่หรือเคยร่วมลงทุนเข้ามาเป็นบริษัทย่อย |
|           | จำนวน 5 บริษัท ดังต่อไปนี้                                     |
|           |                                                          |
|           | 1.  บจก.วิคตอรี่ แอสเซ็ท แมเนจเม้นท์ (VAM): บริษัทฯ เข้าซื้อหุ้นร้อยละ |
|           |     99.99 เป็นเงินลงทุนทั้งสิ้น 33.2 ล้านบาท                     |
|           |                                                          |
|           | 2.  บจก.เอส แอนด์ อาร์ เฮ้าส์ซิ่ง (SRH) : บริษัทฯ                |
|           |     เข้าซื้อหุ้นเพิ่มเติมจากเดิมที่บริษัทฯ ถือหุ้นอยู่ร้อยละ 35 เป็นร้อยละ    |
|           |     99.99 บริษัทฯ จึงมีเงินลงทุนในบริษัทดังกล่าวรวมทั้งสิ้น 59.99      |
|           |     ล้านบาท                                               |
|           |                                                          |
|           | 3.  บจก.เอส เอ็น แอสเซ็ท ดีเวลลอปเม้นท์ (SNA) (เดิมชื่อ “บจก.อู   |
|           |     เนเชอรัล”) : บริษัทฯ เข้าซื้อหุ้นร้อยละ 99.65 เป็นเงินลงทุนทั้งสิ้น  |
|           |     1.99 ล้านบาท                                          |
|           |                                                          |
|           | 4.  บจก.เอส แอนด์ พี เอสเตส ดีเวลลอปเม้นท์ (SPE) (เดิมชื่อ       |
|           |     “บจก.เชอรี่แลนด์ แอนด์ เฮ้าส์”) : บริษัทฯ เข้าซื้อหุ้นร้อยละ 79.96 |
|           |     เป็นเงินลงทุนทั้งสิ้น 4.0 ล้านบาท                            |
|           |                                                          |
|           | 5.  บจก.เอส แอนด์ พี เฮ้าส์ซิ่ง (SPH) (เดิมชื่อ “บจก.เอส.ที.ลีโอ”)  |
|           |     : บริษัทฯ เข้าซื้อหุ้นร้อยละ 74.50 เป็นเงินลงทุนทั้งสิ้น 0.74       |
|           |     ล้านบาท                                               |
+-----------+----------------------------------------------------------+
| กุมภาพันธ์   | - บริษัทฯ เริ่มพัฒนาที่อยู่อาศัยประเภทคอนโดมิเนียมโครงการแรก         |
| 2550      | ชื่อโครงการ “เดอะนิช สุขุมวิท 49”                              |
+-----------+----------------------------------------------------------+
| มิถุนายน    | - บริษัทฯ เข้าลงทุนซื้อหุ้น บจก.พี.เอส.จี.ที ร้อยละ 99.99            |
| 2552      | เป็นเงินลงทุนทั้งสิ้น 1.00 ล้านบาท                               |
+-----------+----------------------------------------------------------+
| กรกฎาคม   | - บริษัทฯ เสนอขายหุ้นสามัญเพิ่มทุนต่อประชาชนจำนวน 175 ล้านหุ้น       |
| 2552      | มูลค่าต่อหุ้นที่ตราไว้ 1 บาท ในราคาเสนอขายหุ้นละ 1.98 บาท          |
|           | ทำให้บริษัทฯ มีทุนชำระแล้วเพิ่มเป็น 675 ล้านบาท                    |
|           |                                                          |
|           | - บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย      |
|           | และเริ่มทำการซื้อขายหลักทรัพย์วันแรกเมื่อวันที่ 29 กรกฎาคม 2552       |
|           | ใช้ชื่อย่อหลักทรัพย์ “SENA”                                     |
+-----------+----------------------------------------------------------+
| กรกฎาคม   | - บริษัทฯ เปิดขายโครงการที่อยู่อาศัยประเภท คอนโดมิเนียม            |
| 2552      | ภายใต้ชื่อโครงการ “เดอะนิช ตากสิน”                            |
+-----------+----------------------------------------------------------+
| พฤศจิกายน  | - บริษัทฯ ได้จำหน่ายเงินลงทุนทั้งหมดใน บจก.เอส แอนด์ อาร์ เฮ้าส์ซิ่ง   |
| 2552      | ให้กับกลุ่มผู้ถือหุ้นเดิมเมื่อวันที่ 23 พฤศจิกายน 2552                   |
|           | เนื่องจากโอนขายที่อยู่อาศัยของโครงการธันยบดีหมดแล้ว                |
|           | และอยู่ระหว่างการจัดตั้งนิติบุคคลบ้านจัดสรร                         |
+-----------+----------------------------------------------------------+
| ธันวาคม    | - บริษัทฯ เปิดขายโครงการที่อยู่อาศัยประเภท คอนโดมิเนียม            |
| 2552      | ภายใต้ชื่อโครงการ “เดอะนิช ซิตี้ ลาดพร้าว 130”                   |
+-----------+----------------------------------------------------------+

1.  ภาพรวมธุรกิจของบริษัทฯ

บริษัทฯ และบริษัทย่อย เน้นการดำเนินธุรกิจพัฒนาอสังหาริมทรัพย์ในรูปแบบที่หลากหลาย
ทั้งโครงการอสังหาริมทรัพย์ประเภทที่อยู่อาศัยแนวราบและแนวสูง
เพื่อให้ครอบคลุมและตอบสนองความต้องการของกลุ่มลูกค้าเป้าหมายในเขตกรุงเทพมหานครและปริมณฑล
และโครงการอสังหาริมทรัพย์รูปแบบอื่นที่ตอบสนองการใช้ชีวิตประจำวันของกลุ่มลูกค้า บริษัทฯ
จะพิจารณาลงทุนซื้อที่ดินในทำเลที่มีศักยภาพในการพัฒนาโครงการในต้นทุนที่เหมาะสมอันจะส่งผลถึงการกำหนดราคาขายในระดับที่สามารถแข่งขันได้และให้ผลตอบแทนการลงทุนที่คุ้มค่า
การออกแบบที่อยู่อาศัยและผังโครงการที่ลงตัวในทุกมิติ การพัฒนาที่ดินและการก่อสร้างที่มีคุณภาพ
การให้ข้อเสนอเงื่อนไขทางการเงินที่เหมาะสมเพื่อช่วยแบ่งเบาภาระทางการเงินให้แก่ลูกค้าและเอื้ออำนวยต่อการตัดสินใจเลือกซื้อที่อยู่อาศัยในโครงการของบริษัท
ตลอดไปจนถึงการบริการหลังการขายเพื่อสร้างประสบการณ์ที่น่าประทับใจให้กับกลุ่มลูกค้า อาทิ
การดูแลด้านความปลอดภัย การร่วมสร้างคุณภาพสังคมที่อบอุ่นของแต่ละโครงการ
การรับบริหารดูแลสาธารณูปโภคส่วนลางและสภาพแวดล้อมโครงการภายหลังจากโอนกรรมสิทธิ์พื้นที่ส่วนกลางให้แก่นิติบุคคลบ้านจัดสรรหรือนิติบุคคลอาคารชุดเป็นที่เรียบร้อยแล้ว
รวมทั้งการเป็นสื่อกลางในการอำนวยความสะดวกในการขายบ้านให้แก่กลุ่มลูกค้าของโครงการเสนา
เป็นต้น ทั้งนี้เพื่อสร้างความพึงพอใจสูงสุดให้กับกลุ่มลูกค้าภายใต้แนวคิด “Integrating
Customers Experience”
ซึ่งเป็นแนวคิดในการบริหารโครงการและการบริการลูกค้าแบบครบวงจร
ทั้งก่อนเลือกซื้อที่อยู่อาศัยในโครงการของบริษัทฯ ไปตลอดจนถึงหลังจากขายที่อยู่อาศัยของโครงการ
(Integrated Solution) นอกจากนี้ บริษัทฯ ได้จัดตั้งโครงการ “เสนา แฟมิลี่ การ์ด” (SENA
Family Card) เพื่อสร้างสังคมสมาชิกบ้านเสนาขึ้นมา
ซึ่งกลุ่มลูกค้าสมาชิกนี้จะเป็นกลุ่มกำลังซื้อที่สำคัญต่อไป

ในการพิจารณาพัฒนาโครงการประเภทที่อยู่อาศัย บริษัทฯ
จะเน้นความหลากหลายของที่อยู่อาศัยทั้งแนวราบและแนวสูง
ในทำเลที่ตั้งที่มีศักยภาพและอยู่ในแนวสาธารณูปโภค
โดยกำหนดระดับราคาซึ่งเป็นราคาที่สามารถแข่งขันได้ (ระหว่าง 500,000 – 6,000,000 บาท)
ภายใต้แนวคิดความคุ้มค่าคุ้มราคา เพื่อตอบสนองความต้องการของลูกค้าในกลุ่มเป้าหมายหลัก ได้แก่
กลุ่มผู้มีรายได้ระดับล่างถึงปานกลางซึ่งต้องการที่อยู่อาศัยในระดับราคาตั้งแต่ 500,000 ถึง
6,000,000 บาท และเป็นกลุ่มลูกค้าที่มีความต้องการที่อยู่อาศัยส่วนใหญ่ มากกว่าร้อยละ 95
ของความต้องการที่อยู่อาศัยรวมในเขตกรุงเทพมหานครและปริมณฑล
อีกทั้งกลุ่มดังกล่าวในสัดส่วนกว่าร้อยละ 35 เป็นกลุ่มที่ยังไม่มีที่อยู่อาศัยเป็นของตนเอง
กอปรกับจากแนวโน้มจำนวนคนต่อครัวเรือนที่ลดลงโดยต่อเนื่องส่งผลให้ความต้องการที่อยู่อาศัยของกลุ่มเป้าหมายมีจำนวนเพิ่มสูงขึ้นควบคู่ไปด้วย
โดยบริษัทฯ เน้นการพัฒนาโครงการภายใต้การบริหารงานของบริษัทฯ เอง
ซึ่งจากประสบการณ์ในการดำเนินธุรกิจมากว่า 20 ปี ทำให้บริษัทฯ
ทราบถึงความต้องการที่อยู่อาศัยของลูกค้าในกลุ่มดังกล่าวเป็นอย่างดี
และนอกจากการพัฒนาที่อยู่อาศัยเพื่อจำหน่ายแล้ว บริษัทย่อย ยังได้ดำเนินโครงการ
อพาร์ทเม้นท์ให้เช่าซึ่งถือเป็นการขยายธุรกิจที่ก่อให้เกิดรายได้อย่างต่อเนื่อง (Recurring
Income) ในทำเลที่เหมาะสม มีศักยภาพ สร้างรายได้อย่างต่อเนื่อง และให้ผลตอบแทนที่คุ้มค่า
อีกทั้งยังช่วยให้บริษัทฯ สามารถลดความเสี่ยงในการดำเนินธุรกิจได้

โครงสร้างการถือหุ้นของบริษัท (ณ 31 ธันวาคม 2552)

บริษัทย่อย

VAM จดทะเบียนจัดตั้งเมื่อวันที่ 12 มกราคม 2542 ดำเนินธุรกิจให้เช่าอสังหาริมทรัพย์ บริษัทฯ
ถือหุ้นร้อยละ 99.99 ของทุนจดทะเบียน โดยการซื้อหุ้นสามัญของ VAM
จากผู้ถือหุ้นเดิมซึ่งมีความเกี่ยวข้องกับกลุ่มผู้ถือหุ้นใหญ่ของบริษัทฯ ปัจจุบัน VAM
มีโครงการอพาร์ทเม้นท์ให้เช่าที่อยู่ภายใต้การบริหารได้แก่ “เสนาเฮ้าส์” ตั้งอยู่ที่ถนนพหลโยธิน 30
และโครงการอพาร์ทเม้นท์ให้เช่าบริเวณลำลูกกา คลอง 2 จังหวัดปทุมธานี

PSGT จดทะเบียนจัดตั้งเมื่อวันที่ 4 ตุลาคม 2532
ดำเนินธุรกิจพัฒนาอสังหาริมทรัพย์ประเภทที่อยู่อาศัยเพื่อขาย บริษัทฯ ถือหุ้นเป็นร้อยละ 99.99
ของทุนจดทะเบียน เพื่อให้ได้มาซึ่งที่ดินที่มีศักยภาพในการพัฒนาโครงการอสังหาริมทรัพย์บริเวณ
ถนนประชาสงเคราะห์ ซอย 38 กรุงเพทมหานคร

SNA จดทะเบียนจัดตั้งเมื่อวันที่ 22 พฤศจิกายน 2548
ดำเนินธุรกิจพัฒนาอสังหาริมทรัพย์ประเภทที่อยู่อาศัยเพื่อขาย บริษัทฯ ถือหุ้นเป็นร้อยละ 99.65
ของทุนจดทะเบียน ปัจจุบัน SNA มีโครงการที่อยู่ภายใต้การบริหารได้แก่ “เสนาวิลล่า ลำลูกกา
คลอง2” “เดอะนิช ลาดพร้าว เฟส2” “เดอะแคช ลำลูกกา คลอง2” “เดอะแคช ปู่เจ้า” และ
“เดอะนิช ตากสิน”

SPE จดทะเบียนจัดตั้งเมื่อวันที่ 12 เมษายน 2548
ดำเนินธุรกิจพัฒนาอสังหาริมทรัพย์ประเภทที่อยู่อาศัยเพื่อขาย บริษัทฯ ถือหุ้นร้อยละ 79.96
ของทุนจดทะเบียน ปัจจุบัน SPE มีโครงการที่อยู่ภายใต้การบริหารได้แก่ “แพรมาพร คลอง 7”

SPH จดทะเบียนจัดตั้งเมื่อวันที่ 18 มีนาคม 2534
ดำเนินธุรกิจพัฒนาอสังหาริมทรัพย์ประเภทที่อยู่อาศัยเพื่อขาย บริษัทฯ ถือหุ้นร้อยละ 74.50
ของทุนจดทะเบียน ปัจจุบัน SPH มีโครงการที่อยู่ภายใต้การบริหารได้แก่ “แพรมาพร คลอง 4”

บริษัทฯ
มีนโยบายในการจัดโครงสร้างกลุ่มบริษัทโดยการลงทุนซื้อหุ้นของบริษัทที่มีศักยภาพในการดำเนินธุรกิจอสังหาริมทรัพย์
(บริษัทที่กลุ่มผู้ถือหุ้นใหญ่ของบริษัทฯ ถือหุ้นอยู่หรือเคยร่วมลงทุนอยู่) เข้ามาเป็นบริษัทย่อย
และบริษัทฯ ยังคงมีนโยบายที่จะลงทุนซื้อหุ้นของบริษัทที่ยังไม่ได้จัดเข้ามาในกลุ่ม
เมื่อมีศักยภาพในการดำเนินธุรกิจอสังหาริมทรัพย์ในเวลาที่เหมาะสมเพิ่มเติมอีก อย่างไรก็ตาม
บริษัทฯ ได้ทำข้อตกลงกับบริษัทที่เกี่ยวข้องหรือเคยเกี่ยวข้องกับบริษัทฯ
เพื่อขจัดความขัดแย้งทางการแข่งขันในอนาคต โดยสามารถแบ่งได้ดังนี้

1.  กลุ่มบริษัทที่มีกลุ่มผู้ถือหุ้นหลักเป็นกลุ่มเดียวกับผู้ถือหุ้นของบริษัทฯ :

มีการทำบันทึกข้อตกลงว่าบริษัทในกลุ่มนี้จะไม่พัฒนาอสังหาริมทรัพย์เพิ่มเติม
นอกจากโครงการที่มีอยู่แล้ว (ถ้ามี) ได้แก่ บริษัท บึงน้ำรักษ์ธานี จำกัด บริษัท ที.เทรเชอร์รี่
โฮลดิ้ง จำกัด บริษัท ทรีแพลน เอ็นเตอร์ไพรส์ จำกัด บริษัท ฉัตรสุดา จำกัด และบริษัท
บ้านสายรุ้ง จำกัด

2.  กลุ่มบริษัทที่มีที่ดิน และมีกลุ่มผู้ถือหุ้นหลักเป็นกลุ่มเดียวกับผู้ถือหุ้นของบริษัทฯ :

มีการทำบันทึกข้อตกลงว่าบริษัทในกลุ่มนี้จะไม่พัฒนาอสังหาริมทรัพย์เพิ่มเติม
แต่หากมีแผนที่จะดำเนินธุรกิจอสังหาริมทรัพย์ในอนาคต จะต้องเสนอให้บริษัทฯ
เป็นผู้พัฒนาโครงการเท่านั้น และหากบริษัทฯ ปฏิเสธที่จะเข้าพัฒนา
บริษัทในกลุ่มนี้มีสิทธิเพียงประการเดียวคือขายที่ดิน โดยเมื่อบริษัทในกลุ่มนี้ต้องการขายที่ดิน
จะต้องเสนอขายต่อบริษัทฯ เป็นรายแรก
และเสนอขายในราคาที่ไม่สูงกว่าราคาประเมินโดยผู้ประเมินอิสระที่ได้รับความเห็นชอบจากสมาคมนักประเมินราคาอิสระไทย
(TVA) และสมาคมผู้ประเมินค่าทรัพย์สินแห่งประเทศไทย (VAT) ซึ่งบริษัทในกลุ่มนี้ได้แก่ บริษัท
พัทยาคันทรี่คลับ จำกัด และบริษัท ศิรินทร์ทิพย์การเคหะ จำกัด

3.  กลุ่มบริษัทที่มีที่ดิน และมีกลุ่มผู้ถือหุ้นหลักเป็นกลุ่มเดียวกับผู้ถือหุ้นของบริษัทฯ
    และมีการพัฒนาอสังหาริมทรัพย์เพื่อการกุศลเท่านั้น :

  มีการทำบันทึกข้อตกลงว่าตราบเท่าที่บริษัทในกลุ่มนี้นำกำไรสุทธิทั้งหมดที่ได้รับจากการดำเนินกิจการหลังหักค่าใช้จ่ายและชำระภาษีตามกฎหมายแล้ว
  ไปบริจาคให้แก่องค์กรสาธารณกุศลต่างๆ ที่เป็นที่ยอมรับโดยทั่วไป บริษัทฯ
  จะยินยอมให้บริษัทดังกล่าวทำธุรกิจที่อาจมีลักษณะเป็นการแข่งขันกับบริษัทฯ ได้
  โดยบริษัทในกลุ่มนี้จะดำเนินโครงการในลักษณะการกุศลดังกล่าวเพียง 1 โครงการใน 1
  ช่วงเวลาเท่านั้น และมีมูลค่าโครงการไม่เกินร้อยละ 5 ของโครงการทั้งหมดของบริษัทฯ
  นอกจากนี้
  ยังมีข้อตกลงว่าบริษัทดังกล่าวจะต้องไม่จ่ายเงินปันผลหรือผลประโยชน์แก่ผู้ถือหุ้นและกรรมการ
  นอกเสียจากผลตอบแทนตามปกติที่ควรได้รับ อาทิ เงินเดือน โบนัส เป็นต้น
  ซึ่งบริษัทในกลุ่มนี้ได้แก่ บริษัท บ้านร่วมทางฝัน จำกัด (เดิมชื่อบริษัท กรุงเทพพัฒนาที่ดิน จำกัด)

4.  กลุ่มบริษัทอสังหาริมทรัพย์ที่ผู้ถือหุ้นหลักของบริษัทฯ เคยถือหุ้นในอดีต :

มีการทำข้อตกลงว่าบริษัทในกลุ่มนี้จะไม่ซื้อที่ดินเพิ่มเติม ไม่ใช้ชื่อโครงการ (Brand)
เดียวกับบริษัทฯ และจะปิดบริษัทเมื่อดำเนินโครงการบนที่ดินที่มีอยู่แล้วจบลง ซึ่งบริษัทในกลุ่มนี้ได้แก่
บริษัท ฐิติรัตน์วิศวกรรม จำกัด บริษัท เจริญโรจน์แลนด์ จำกัด และบริษัท สินทรัพย์ธัญญา จำกัด

1.  โครงสร้างรายได้ของบริษัทฯ และบริษัทย่อย

  -------------------------- --------- -------- --------- -------- -------- --------
  ประเภทรายได้                ณ 31 ธ.ค.          ณ 31 ธ.ค.          ณ 31     
                             2552               2551               ธ.ค.     
                                                                   2550     

                             ล้านบาท    ร้อยละ    ล้านบาท    ล้านบาท   ล้านบาท   ร้อยละ

  1. รายได้จากการขาย :                                                       

  - บ้านเดี่ยว                  237.2     17.4%    392.2     31.4%    377.8    54.9%

  - บ้านแฝด                   399.3     29.2%    445.0     35.6%    265.8    38.6%

  - ทาวน์เฮาส์                 62.0      4.5%     68.2      5.5%     39.9     5.8%

  - อาคารพาณิชย์               108.0     7.9%     63.6      5.1%     --       0.0%

  - คอนโดมิเนียม               530.3     38.8%    222.7     17.8%    --       0.0%

  รวมรายได้จากการขาย          1,336.8   97.8%    1,191.7   95.4%    683.5    99.3%

  2. รายได้จากการขายที่ดิน^(/1)  12.0      0.9%     41.0      3.3%     --       0.0%

  3.                         17.2      1.3%     16.9      1.4%     5.0      0.7%
  รายได้จากการให้เช่าและบริการ                                                  

  รวมรายได้                   1,365.9   100.0%   1,249.6   100.0%   688.5    100.0%

  4. รายได้อื่น                 21.4               18.4               8.8      
  -------------------------- --------- -------- --------- -------- -------- --------

หมายเหตุ: /1 - รายได้จากการขายที่ดินในปี 2551 เป็นการขายที่ดินเปล่าในโครงการธันยบดี
(ภายใต้การบริหารของ SRH) และรายได้จากการขายที่ดินในปี 2552
เป็นการขายที่ดินเปล่าที่ยังไม่มีการพัฒนาโครงการ

2.  เป้าหมายการดำเนินธุรกิจ

เป้าหมายในการดำเนินธุรกิจของบริษัทฯ คือ
การเป็นผู้ประกอบการชั้นนำในการพัฒนาโครงการอสังหาริมทรัพย์ในรูปแบบที่หลากหลาย
โดยเน้นที่คุณภาพ และความคุ้มค่า
สามารถตอบสนองความต้องการทั้งด้านที่อยู่อาศัยและการใช้ชีวิตประจำวัน
ของกลุ่มลูกค้าเป้าหมายผู้มีรายได้ระดับล่างถึงปานกลาง
โดยในการพัฒนาโครงการอสังหาริมทรัพย์ในรูปแบบต่างๆ บริษัทฯ
จะเลือกพัฒนาโครงการในทำเลที่เหมาะสมและมีศักยภาพตามแนวระบบสาธารณูปโภคที่ดี
เพื่อให้เกิดผลตอบแทนที่คุ้มค่าและมีโครงสร้างการลงทุนที่เหมาะสม นอกจากนั้น บริษัทฯ
จะให้ความสำคัญต่อการสร้างความพึงพอใจสูงสุดและประสบการณ์ที่น่าประทับใจให้กับกลุ่มลูกค้า
โดยการพัฒนาโครงการที่มีคุณภาพ
และการให้บริการด้านอสังหาริมทรัพย์อย่างครบวงจรทั้งก่อนและหลังการขาย
ซึ่งจะนำไปสู่การขยายฐานลูกค้าอย่างต่อเนื่องและยั่งยืน